Source: http://www.romaniansoccer.ro/stiri/64168/avancronica-meciului-fc-voluntari--csm-politehnica-iasi.htm
Timestamp: 2018-01-22 18:30:26+00:00

Document:
Avancronici si pronosticuri 16.04.2017 - 15:47
Claudiu Niculescu: "Luni jucăm împotriva celei mai în formă echipe din play-out. CSM Poli Iași vine după câteva victorii consecutive. Ei au demonstrat sezonul trecut, dar și acum că formează un grup puternic, cu jucători cu mare experiență. Dar pentru noi este un meci foarte important, un meci pe care trebuie să-l câștigăm, pentru că încă nu suntem liniștiți în clasament. Nu ne putem relaxa deocamdată din punct de vedere al rezultatelor. Trebuie să câștigăm pentru a ne liniști puțin. Am mare încredere că băieții vor fi foarte concentrați și că vor avea aceeași atitudine ca în partida cu ASA Târgu-Mureș. Cred eu că vom face încă un meci bun și vom câștiga punctele puse în joc. În ciuda problemelor financiare pe care le au ieşenii, cu chirii pentru jucători neplătite și așa mai departe, ei și-au făcut treaba pe teren. Este o echipă agresivă, care se apără și contraatacă foarte bine. Ei trec printr-o perioadă grea, dar joacă bine meci de meci".
FC Voluntari o va întâlni pe CS Universitatea Craiova în semifinalele Cupei României la fotbal, potrivit tragerii la sorți efectuate luni la Casa Fotbalului. Semifinalele se vor juca în manșă dublă, turul fiind programat în intervalul 25-27 aprilie. Finala competiției este programată pe 27 mai.
FC Voluntari este la 4p de baraj şi retrogradare
"Alb-vişinii" au pierdut acasă în 2017 doar cu CSMP Iaşi
Ilfovenii sunt neînvinşi, acasă, în play-out
Filipov, I. Balaur, Maftei, Acsinte
Căpăţână Cernat, Popadiuc
Eugen Neagoe: "Le doresc tuturor ieşenilor şi fanilor noştri să aibă sărbători frumoase. Vom încerca să le oferim şi noi un cadou, luni. Vom întâlni o echipă cu un moral bun, după victoria cu ASA. Noi, însă, ar trebui să avem un moral şi mai bun, pentru că suntem singura echipă din Liga I care nu a mai pierdut de şase etape. Trebuie să profităm de momentul bun prin care trecem şi să prelungim perioada cu rezultate pozitive".
Florin Prunea: "Va fi o partidă dificilă, FC Voluntari nu prea face paşi greşiţi pe teren propriu. Gazdele au jucători experimenţai, valoroşi, care pot face diferenţa, Cernat fiind unul din exemple. Noi, însă, sperăm să continuăm seria rezultatelor pozitive din ultima perioadă. Trebuie să îndeplinim obiectivul imediat, salvarea de la retrogradare, pentru a nu mai avea emoţii apoi. Orice loc în plus în clasament este un bonus".
CSM Politehnica Iaşi va sărbători Paştele pregătind partida cu FC Voluntari, din etapa a 6-a a play-out-ului Ligii 1 de fotbal. După ce se va antrena în Copou în acest week-end în fiecare zi, astăzi, mâine şi poimâine, formaţia ieşeană va pleca duminică seară spre Capitală, luni, de la ora 17:30, urmând a întâlni echipa ilfoveană. Starea de spirit în sânul trupei pregătite de Eugen Neagoe a devenit mai bună după apariţia informaţiilor legate de faptul că Fundaţia Sportului Ieşean a reluat finanţarea echipei, ştirea fiind confirmată şi de primar, care a vizitat vestiarul echipei. Veşti bune vin şi în ceea ce priveşte lotul de jucători. Lukács Bőle, unul dintre fotbaliştii esenţiali ai echipei, care a lipsit în ultimele două meciuri din motive medicale, s-a antrenat normal şi va face parte din delegaţia care va merge la Voluntari. În schimb, Alexandru Ciucur acuză în continuare unele probleme, şansele ca acesta să fie folosit luni fiind aproape nule. Neagoe a anunţat că vrea ca echipa să ofere un cadou frumos fanilor de sărbător.
Lidera CSMP Iaşi are 2p avans faţă de Gaz Metan Mediaş
Ieşenii au 5 victorii în ultimele 6 meciuri din Liga 1
"Alb-albaştrii" au 3 victorii consecutive în Liga 1
Voicu, Mihalache, Frăsinescu, Sato
Bőle, Mitić, V. Gheorghe, Ţigănaşu
Accidentat: Ciucur
Echipa FC Voluntari se află pe locul 4 în clasamentul Ligii 1 play-out, cu 20p, iar CSM Politehnica Iaşi pe 1, cu 28p
Comparaţie FC Voluntari - CSM Politehnica Iaşi
Pronosticul RomanianSoccer.ro: FC Voluntari - CSM Politehnica Iaşi | 1X
► FC Voluntari şi CSM Poli Iaşi s-au mai întâlnit de șase ori în Liga 1, de 2 ori s-au impus ilfovenii, de 3 ori moldovenii, iar un joc s-a terminat la egalitate.
► Primul meci a consemnat şi debutul ilfovenilor în Liga 1, pe 10.07.2015, FC Voluntari - CSMS 1-1 (marcatori Paul Pârvulescu - Ştefan Grigorie).
► În partida retur din sezonul regulat precedent, pe 17 octombrie 2015, Iaşiul s-a impus acasă cu 2-1, golul victoriei fiind izbutit de Nuno Viveiros.
► Au urmat cele două confruntări din play-out-ul stagiunii trecute, CSM Poli Iaşi - FC Voluntari 0-1 (marcator Adrian Bălan) şi FC Voluntari - CSM Poli Iaşi 1-2 (goluri înscrise de Adrian Bălan - Andrei Cristea, Vasile Maftei).
► În ediţia acutală, FC Voluntari s-a impus cu 2-1 în Copou (Piccioni - Adrian Bălan, Căpăţînă), apoi CSM Poli a câştigat în deplasare cu 1-0 (Bojan Golubović), rezultat în urma căruia Florin Marin a părăsit banca tehnică a gazdelor.
► Mediile de vârstă ale celor două loturi: FC Voluntari - 27 ani şi 5 luni; CSM Poli Iaşi - 27 ani şi 3 luni.
Taguri: avancronica analiza meci ponturi pariuri FC Voluntari CSM Politehnica Iaşi
-Cristi Ganea a semnat cu Atheltic Bilbao și s-a întors la Viitorul
-Real Madrid il doreste pe Neymar in locul lui Ronaldo
-Premier League vrea sa cheltuiasca mai mult

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM